stanford-oval/wikipedia huggingface dataset:
אוצרו של רקהם האדום
עלילת הספר

בהרפתקה הקודמת, תעלומת ה"חד-קרן", טינטין וידידו קפטן האדוק גילו 3 פיסות קלף עתיקות, החושפות את מיקום טביעתה של ספינת ה"חד-קרן", ספינת מלחמה מהמאה ה-17, בפיקוד אביו הקדמון של קפטן האדוק, סר פראנסיס חמור-הים. במגילות כתוב "צלב הנשר", אך טינטין והקפטן אינם מצליחים להבין את משמעות המילים הללו.
ביומן שהשאיר אחריו סר פראנסיס מסופר, שלאחר קרב עם שודדי ים ובראשם "רקהם האדום" נמלט סר פראנסיס מהספינה, לאחר שנאלץ לגרום לטביעתה. לאחר שטינטין וקפטן האדוק קראו ביומן של סר פראנסיס, הם הגיעו למסקנה שהאוצר של רקהם האדום טבע יחד עם הספינה. הם שוכרים ספינת דיג בשם סיריוס כדי לחפש את האוצר, אך אף על פי שניסו לשמור על סודיות הדבר התפרסם. כתוצאה מכך הטרידו אותם אנשים שונים המבקשים להצטרף למסע ולקבל חלק באוצר. בנוסף, אל דירתו של טינטין הגיע המדען קאתברט קלקולוס, כבד-שמיעה, המציע להם לשכור צוללת בצורת כריש שהוא המציא. טינטין אינו מעוניין בצוללת אך הפרופסור כבד השמיעה חושב בטעות שטינטין מעוניין בהמצאתו.
למחרת בבוקר סיריוס מפליגה. בתחילת השייט מצטרפים אל הספינה צמד הבלשים תומסון ותומפסון. במהלך השיט, מגלים טינטין והאדוק כי קלקולוס עלה על הספינה ביחד עם הצוללת, כשהיא מפורקת. טינטין משנה את דעתו וחושב כי הצוללת תוכל להועיל להם.
טינטין והאדוק מגיעים לנקודה שבה, לפי המצוין בקלפים שהשאיר פראנסיס חמור-הים, אמורה להימצא ה"חד קרן", אבל אינם מגלים דבר. טינטין מעלה את האפשרות שסר פרנסיס חמור-הים השתמש במפות צרפתיות, ושקו האורך 0° עובר בפריז, ולא בגריניץ'. קפטן האדוק משנה את נתיב הספינה בהתאם לכך - והצוות מגיע לאי נידח ולא מיושב. הם עולים על האי ומגלים הוכחות לכך שסר פראנסיס שהה עליו. טינטין משתמש בצוללת של פרופסור קלקולוס ומוצא בעזרתה את ה"חד-קרן" הטבועה. הוא משתמש בחליפת צלילה כדי לאסוף פריטים שונים מה"חד-קרן", אך לא מוצא את האוצר. אחרי זמן רב של חיפושים הם מתייאשים, מאחר שלא מצאו כלום חוץ מתיבה המכילה מסמכים עתיקים, ולפיכך חוזרים הביתה. פרופסור קלקולוס מעיין במסמכים וגילה ביניהם מסמך המעיד על כך שהמלך העניק את אחוזת מרלינספייק (בעברית: דג-חרב) לסר פראנסיס חמור הים לאות הוקרה. הפרופסור מציע לקפטן האדוק שישתמש בכסף שהפרופסור קיבל על הצוללת שהמציא לשם קניית האחוזה שהייתה שייכת לאבות אבותיו. לאחר הרכישה, טינטין וקפטן האדוק מסיירים במרתפי הבית, המלאים בעתיקות, שהאחים בירד (בעלי האחוזה הקודמים) רכשו. הם מוצאים פסל של יוחנן הקדוש מחזיק צלב, ולרגליו נשר וגלובוס גדול. טינטין קורא: "צלב הנשר!", משום שנזכר שכך נקרא יוחנן הקדוש, "הנשר של פאטמוס". טינטין מאתר על הגלובוס את האי שבו שהה סר פרנסיס, נוגע בו ומגלה שהוא כפתור. הגלובוס נפתח, ובפנים מתגלה אוצרו של רקהם האדום. בסוף הספר מוזכר שהאדוק וטינטין פתחו מוזיאון לזכר הספינה "חד-קרן".
ניתוח

לדבריו של בנואה פטרס, קומיקסאי ומומחה ליצירותיו של הרז'ה, אוצרו של רקהם האדום מהווה נקודת מפנה בסדרה, משום שבספר זה הרז'ה משלים את הצבת דמויות המשנה סביב טינטין בהופעתו של פרופסור קלקולוס. כמו כן, רכישת אחוזת מרלינספייק בסוף הספר מספקת בית משותף לגיבורי הסדרה.
בגלל מחסור בנייר בתקופת המלחמה נאלץ הרז'ה לפרסם את הקומיקס בחלקים קטנים יותר, מה שגרם לו להיות תמציתי יותר. זהו גם הסיפור הראשון שחולק לשני ספרים (ספר זה הוא המשך ישיר לתעלומת החד-קרן). בעמוד האחרון של תעלומת החד-קרן שובר טינטין את הקיר הרביעי בפנייה ישירה לקורא: "האוצר של רקהם האדום יהיה שלנו!... אך לא קל יהיה להגיע אליו, וללא ספק תהיינה לנו הרפתקאות רבות בדרך... תוכלו לקרוא עליהן באוצרו של רקהם האדום!" בצורה זו הדגיש הרז'ה את הקשר בין הספרים.
מקורות והשראה

אפשר לזהות בספר מספר רמזים וקווי דמיון ליצירות שונות:
הספר אי המטמון מאת רוברט לואיס סטיבנסון כנראה היווה מקור השראה להרז'ה. מלבד מבנה העלילה הדומה, עם חיפוש האוצר על האי, קפטן האדוק רומז לספרו של סטיבנסון כאשר הוא שר "יו-הו-הו ובקבוק של רום" - שיר מלחים שמוזכר באי המטמון.
סיפורו של סר פראנסיס האדוק, ניצול מספינה טבועה שמוצא מפלט על אי בודד, מזכיר את סיפורו של רובינזון קרוזו. סר פראנסיס האדוק השתמש בצלב עץ כלוח שנה, וחרט עליו חריץ בכל יום שעבר עליו באי וחריץ גדול בכל יום ראשון. כפי שמסביר טינטין עצמו, כך נהג גם רובינזון קרוזו.
גם השפעתו של ז'ול ורן ניכרת: שלוש מגילות הקלף שיש לפענח כדי למצוא את מיקום טביעתה של החד-קרן מזכירים את שלוש פיסות הניר שיש לפענח כדי למצוא את מיקומו של האי, בספרו של ורן ילדי רב החובל גרנט. כמו כן, אצל ורן כריש נלכד מזנבו ובבטנו נמצא בקבוק, ואילו אצל ארז'ה כריש נלכד מזנבו ובבטנו נמצאה תיבה.
מטוס בריסל איירליינס

בשנת 2015, חברת התעופה הבלגית "בריסל איירליינס" הציגה מטוס A320 בשם "רקהם", שעל גופו מצוירת צוללת-כריש שחורה  באורך 37 מטר, בהשראת צוללת הכריש של פרופסור קלקולוס, כשבתוכה יושבים טינטין ושלגי. המטוס עוצב על ידי המעצב אנדרה אייזל ויוצר באוסטרבה, צ'כיה. העיצוב נועד לקדם את התרבות הבלגית ברחבי העולם. על גוף המטוס נכתב: "בריסל איירליינס - אנו מטיסים אותך אל ביתו של טינטין".
עיבוד קולנועי

עלילת הספר, שולבה עם עלילת הספרים "הסרטן בעל צבתות הזהב" ו"תעלומת ה"חד-קרן"" בסרט ההנפשה האמריקני משנת 2011 "הרפתקאות טינטין: תעלומת החד-קרן".
הערות שוליים

↑  Benoît Peeters (תורגם מצרפתית לאנגלית על ידי פיליפ נוימן והוגו פריי), A Never Ending Trial: Hergé and the Second
World War, Rethinking History, 2022, עמ' 261-271
↑  Nicholas Lezard, How could they do this to Tintin?, The Guardian, ‏2 בספטמבר 2011
↑  Brusseles Airlines fait voler Tintin sur son Airbus, La Tribune, ‏16 במרץ 2015
| הרפתקאותיו של טינטין |
| --- | --- | --- |
| יוצרים ומפתחים | ארז'ה • בוב דה מור • אדגר פ. ז'אקובס |  |
| דמויות | טינטין • קפטן האדוק • פרופסור קלקולוס • תומסון ותומפסון • ביאנקה קסטאפיורה • דמויות נוספות |  |
| אוגדנים | טינטין בארץ הסובייטים • טינטין בקונגו • טינטין באמריקה • הסיגרים של פרעה • הלוטוס הכחול • האוזן השבורה • האי השחור • שרביטו של אוטוקר • הסרטן בעל צבתות הזהב • הכוכב המסתורי • תעלומת ה"חד-קרן" • אוצרו של רקהם האדום • שבעת כדורי הבדולח • אסירי השמש • ארץ הזהב השחור • הטיסה לירח • החוקרים על הירח • פרשת קלקולוס • כרישי הים האדום • טינטין בטיבט • תעלומת תכשיטי הזמרת • טיסה 714 לסידני • טינטין והפיקורוס • טינטין ואלף ארט |  |
| סרטים | הסרטן בעל צבתות הזהב (1947) • טינטין וגיזת הזהב (1961) • טינטין והתפוזים הכחולים (1964) • טינטין ומקדש השמש (1969) • טינטין ואגם הכרישים (1972) • הרפתקאות טינטין: תעלומת החד-קרן (2011) |  |
| סדרות טלוויזיה | הרפתקאותיו של טינטין מאת ארז'ה (1958–1962) • הרפתקאותיו של טינטין (1991–1992) |  |
המטוס "רקהם"
Wicked Games

Wicked Games הוא סינגל הבכורה של הזמר הקנדי דה ויקנד. השיר הוקלט באולפני Site Sound ומוקסס באולפני Liberty בטורונטו. המפיקים דוק מקיני ואילנג'לו כתבו יחד עם דה ויקנד את השיר וביצעו את כל הנגינה. השיר הוקלט במקור עבור המיקסטייפ House of Balloons בשנת 2011, ויצא לאור ב-25 בספטמבר 2012 כסינגל המוביל מתוך אלבום האוסף Trilogy. הוא יצא כסינגל דיגיטלי ב-22 באוקטובר 2012, על ידי חברות התקליטים XO וריפבליק רקורדס. עם צאתו, הסינגל זכה לשבחים רחבים מצד מבקרי המוזיקה. ב-9 במאי 2013, זכה הסינגל בתואר הפלטינה הכפולה מטעם איגוד תעשיית ההקלטות האמריקאי, על מכירות של למעלה מ-1,000,000 עותקים בארצות הברית. שיר זה מופיע גם בפסקול הסרט ללא כפפות, המפיק הבכיר של הפסקול הוא הראפר אמינם, ששיתף פעולה עם דה ויקנד בהמשך ברמיקס לשירו, "The Hills".
וידאו קליפ

הווידאו קליפ של "Wicked Games" הוצג בבכורה ב-18 באוקטובר 2012 בערוץ ה-Vevo של דה ויקנד ביוטיוב. מאז צאתו, זכה הקליפ למעל ל-180 צפיות ביוטיוב.
מיקומי שיא

|   ‏‏‏  מצעדים ודירוגים (2012–2013)> מדינה |   ‏‏‏  מצעדים ודירוגים (2012–2013)> מצעד |   ‏‏‏  מצעדים ודירוגים (2012–2013)> מיקום שיא |   ‏‏‏  מצעדים ודירוגים (2012–2013)>  |
| --- | --- | --- | --- |
|  אירלנד | מצעד הסינגלים האירי | 69 |  |
|  ארצות הברית | בילבורד הוט 100 | 53 |  |
|  ארצות הברית | מצעד שירי ה-R&B\היפ הופ | 13 |  |
|  ארצות הברית | מצעד השירים הקצביים | 10 |  |
|  הממלכה המאוחדת | מצעד הסינגלים הבריטי | 152 |  |
|  הממלכה המאוחדת | מצעד שירי ה-R&B | 18 |  |
|  פלנדריה | אולטראטופ 50 | 83 |  |
|  קנדה | קנדה הוט 100 | 43 |  |
|   ‏‏‏  מצעדי סוף שנה (2013)> מדינה |   ‏‏‏  מצעדי סוף שנה (2013)> מצעד |   ‏‏‏  מצעדי סוף שנה (2013)> מיקום שיא |   ‏‏‏  מצעדי סוף שנה (2013)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי ה-R&B\היפ הופ | 47 |  |
נתוני מכירות

| מדינה | תואר | מכירות |
| --- | --- | --- |
| קנדה (Music Canada) | פלטינה ×2 | 160,000 |
| דנמרק (IFPI Denmark) | זהב | 30,000 |
| נורווגיה (IFPI Norway) | זהב | 5,000 |
| הממלכה המאוחדת (BPI) | כסף | 200,000 |
| ארצות הברית (RIAA) | פלטינה ×3 | 3,000,000 |
היסטוריית יציאות לאור

| אזור | תאריך יציאה | פורמט | חברת תקליטים |
| --- | --- | --- | --- |
| ארצות הברית | 25 בספטמבר 2012 | רדיו קצבי עכשווי | ריפבליק |
| קנדה | 22 באוקטובר 2012 | הורדה דיגיטלית | ריפבליק |
| ארצות הברית | 22 באוקטובר 2012 | הורדה דיגיטלית | ריפבליק |
| הממלכה המאוחדת | 1 בנובמבר 2012 | הורדה דיגיטלית | יוניברסל |
הערות שוליים

1 2  Trilogy (תקליטור). The Weeknd. Republic Records. 2012. 3719793.{{cite AV media notes}}:  תחזוקה - ציטוט: others in cite AV media (notes) (link)
↑  "Weeknd - Wicked Games (Explicit Version) MP3 Download". CD Universe. נבדק ב-17 בנובמבר 2012. {{cite web}}:  (עזרה)
↑  "Gold & Platinum: The Weeknd". Recording Industry Association of America. נבדק ב-8 באפריל 2013. {{cite web}}:  (עזרה)
↑  "Rhythm – Available For Airplay". FMQB. אורכב מ-המקור ב-2014-08-27. נבדק ב-21 באוגוסט 2014. {{cite web}}:  (עזרה)
↑  "Wicked Games (Explicit Version) by The Weeknd". Canada: 7digital. אורכב מ-המקור ב-2014-08-21. נבדק ב-21 באוגוסט 2014. {{cite web}}:  (עזרה)
↑  "Wicked Games (Explicit Version) by The Weeknd". United States: 7digital. אורכב מ-המקור ב-2014-04-07. נבדק ב-21 באוגוסט 2014. {{cite web}}:  (עזרה)
↑  "Wicked Games (Explicit Version) by The Weeknd". United Kingdom: 7digital. אורכב מ-המקור ב-2014-08-17. נבדק ב-21 באוגוסט 2014. {{cite web}}:  (עזרה)
| דה ויקנד |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Kiss Land‏ • Beauty Behind the Madness‏ • Starboy‏ • After Hours‏ • Dawn FM • Hurry Up Tomorrow |  |
| אלבומי אוסף | Trilogy‏ • The Weeknd in Japan‏ • The Highlights |  |
| מיקסטייפים | House of Balloons‏ • Thursday‏ • Echoes of Silence |  |
| מיני-אלבומים | My Dear Melancholy |  |
| אלבומי הופעה | Live at SoFi Stadium |  |
| סיבובי הופעות | The Madness Fall Tour‏ • Starboy: Legend of the Fall Tour‏ • The Weeknd Asia Tour‏ • The After Hours Tour |  |
| סינגלים | "Wicked Games"‏ • "Twenty Eight"‏ • "The Zone"‏ • "Kiss Land"‏ • "Belong to the World"‏ • "Love in the Sky"‏ • "Live For"‏ • "Pretty"‏ • "Wanderlust"‏ • "Often"‏ • "Love Me Harder"‏ • "Earned It"‏ • "The Hills"‏ • "Can't Feel My Face"‏ • "In the Night"‏ • "Acquainted"‏ • "Starboy"‏ • "I Feel It Coming"‏ • "Party Monster"‏ • "Reminder"‏ • "Rockin'‎"‏ • "Die for You"‏ • "Secrets"‏ • "Pray for Me"‏ • "Call Out My Name"‏ • "Lost in the Fire"‏ • "Power Is Power"‏ • "Heartless"‏ • "Blinding Lights"‏ • "In Your Eyes"‏ • "Smile"‏ • "Save Your Tears"‏ • "Over Now"‏ • "Hawái (Remix)"‏ • "You Right" • "Better Believe" • "Take My Breath" • "Die for It" • "Hurricane" • "Moth to a Flame" • "One Right Now" • "Sacrifice" • "Out of Time" • "Less than Zero" • "Creepin'" • "Popular" • "K-pop" |  |
| השתתפות בסינגלים | "Crew Love"‏ • "Remember You"‏ • "Odd Look"‏ • "Elastic Heart"‏ • "Or Nah (Remix)"‏ • "Drinks of Us"‏ • "Might Not"‏ • "Wonderful"‏ • "Nocturnal"‏ • "Low Life"‏ • "Wild Life"‏ • "Some Way"‏ • "Lust for Life"‏ • "A Lie"‏ • "What You Want"‏ • "Wake Up" |  |
| שירים אחרים | "Dark Times"‏ • "Thought I Knew You"‏ • "After Hours"‏ • "Off the Table"‏ • "Gasoline"‏ • "I Heard You're Married"‏ • "Is There Someone Else?"‏ • "How Do I Make You Love Me?" |  |
| --- | --- |
בקרת זהויות :  MusicBrainz release group: 2121258b-072c-43cf-9791-1cad74384423
אדמונד היינץ

| --- | --- |

 לידה:  21 ביולי 1897 מינכן, הקיסרות הגרמנית 
 הוצאה להורג:  30 ביוני 1934 (בגיל 36) כלא שטדלהיים, הרפובליקה הפדרלית של גרמניה 
 מדינה:  גרמניה 
 מקום קבורה:  וסטפרידהוף 
 מפלגה:  המפלגה הנאצית 
 פרסים והוקרה
 מסדר הדם 
 
אדמונד היינץ (בגרמנית: Edmund Heines; ‏21 ביולי 1897, מינכן - 30 ביוני 1934, כלא שטדלהיים) היה חבר במפלגה הנאצית וסגנו של ארנסט רהם באס אה.
ביוגרפיה

היינץ שירת במלחמת העולם הראשונה כמתנדב בצבא הגרמני ושוחרר בשנת 1918 בדרגת סגן. משנת 1919 עד דצמבר 1922 היה מפקד של יחידה בפרייקור, ואז הצטרף לשורות המפלגה הנאצית ולפלוגות הסער הנאציות (האס אה).
בשנת 1929 הוא הורשע ברצח של פעיל קומוניסטי בשם קונרד פייטרזוך, שהוכה למוות על ידי פלוגה של האס אה שהיינץ עמד בראשה. המשפט היה אמור להיערך בשנית, אך היינץ זכה לחסינות מ"טעמים פוליטיים". באותה השנה הוא מונה לעמוד בראש מחוז נאצי גדול בברלין לאופן זמני. בשנת 1930 קיבל חברות ברייכסטאג וייצג את העיר לגניצה. משנת 1931 עד 1934, שימש כמפקד האס אה בשלזיה ובאותה עת גם כסגנו של ארנסט רהם. בשנת 1933, היינץ ישב במועצה הפרוסית ובמאי של אותה השנה מונה לראש משטרת ורוצלב.
הוצאתו להורג

נהגו האישי של היטלר, אריך קמפקה, סיפר בראיון שנערך עמו בשנת 1946 כי היינץ נתפס במיטה עם בחור אלמוני בן 18 ביום בו נעצר בליל הסכינים הארוכות, אם כי קמפקה לא חזה במעשה. לדבריו, היינץ סירב לשתף פעולה עם עוצריו ולהתלבש. כאשר בלשי האס האס דיווחו על כך להיטלר, היטלר בעצמו ניגש לחדרו של היינץ והורה לו להתלבש בתוך חמש דקות או שיוצא להורג. לאחר שעברו חמש הדקות היינץ נותר בלי בגדים. היטלר זעם כל כך עד שהורה להוציא הן את היינץ והן את מאהבו מהחדר ולחסלם. היינץ, רהם ובכירים רבים אחרים באס אה הוצאו להורג מיד לאחר מעצרם.
אחיו הצעיר של היינץ, אוסקר, היה אף הוא קצין באס אה. בבוקר ה-1 ביולי 1934 שמע ברדיו על ההוצאה להורג של אחיו. זמן קצר לאחר מכן, אוסקר וקצין נוסף באס אה, וורנר אנגלס, התייצבו בפני משטרת ורוצלב. הם נלקחו למעצר על ידי אנשי האס אס מיידית. משם הם נלקחו בנסיעה לילית לאזור מיוער והוצאו להורג ביריות בשחר ה-2 ביולי 1934.
XXX

ערך זה עוסק בסרט משנת 2002. אם התכוונתם למשמעות אחרת, ראו .
| --- | --- |

 בימוי:  רוב כהן 
 הופק בידי:  ניל מוריץ 
 תסריט:  Rich Wilkes 
 עריכה:  כריס לבנזון 
 שחקנים ראשיים:  וין דיזל (Xander Cage) Petr Jákl טוני הוק טום אוורט Werner Daehn סקוט וואו טיל לינדמן Rich Wilkes Jan Pavel Filipenský ג'וש טוד Martin Hub פאול לאנדרס ג'יימס בבסון Alena Cihalikova Ivo Niederle Richy Müller מרטון צ'וקאש ויליאם הופ אסיה ארג'נטו סמואל ל. ג'קסון Marek Vašut Michael Roof תומאס איאן גריפית Leila Arcieri דני טרחו Joe Bucaro איב Martina Šmuková 
 מוזיקה:  רנדי אדלמן 
 צילום:  דין סמלר 
 מדינה:  ארצות הברית ארצות הברית
 חברת הפקה:  Original Film, Revolution Studios 
 חברה מפיצה:  סרטי קולומביה, נטפליקס, Xfinity Streampix 
 שיטת הפצה:  וידאו על פי דרישה 
 הקרנת בכורה:  17 באוקטובר 2002 
 משך הקרנה:  124 דק' 
 שפת הסרט:  אנגלית 
 סוגה:  סרט פעולה, סרט ריגול, סרט מתח, מותחן טכנולוגי 
 הכנסות באתר מוג'ו:   xxx
 סרט הבא:  XXX 
 אתר רשמי
 דף הסרט ב־IMDb
 
XXX (מסוגנן כ-xXx) הוא סרט פעולה אמריקאי מ-2002 בבימויו של רוב כהן. זהו הסרט הראשון בסדרת סרטי XXX.
בסרט מככב וין דיזל כזאנדר קייג', חובב ספורט אקסטרים, ופעלולן אשר הופך בעל כורחו למרגל במשימה עבור הסוכנות לביטחון לאומי האמריקנית אשר מכריח את קייג' לחדור לארגון הפשע המחתרתי הרוסי "אנרכיה 99" על מנת להימנע מלהיכנס לכלא. "אנרכיה 99" הוקמה בתחילת שנות התשעים ומורכבת מחיילים רוסים לשעבר ממורמרים הפועלים כעת כאנשי עסקים. אנרכיה 99 פועלת בכל רחבי העולם כאשר בסיס הפעילות שלה הוא בפראג שבצ'כיה והיא מתכננת לשחרר צוללת עם נשק ביולוגי המכונה "אחאב".
XSS-11

| --- | --- |
איור של הלוויין XSS-11
איור של הלוויין XSS-11
 מידע כללי
 מפעיל:  חיל האוויר של ארצות הברית
 יצרן:  לוקהיד מרטין
 תאריך שיגור:  11 באפריל 2005
 משגר:  מינוטאור
 אתר שיגור:  Vandenberg Space Force Base Space Launch Complex 8 
 משימה
 סוג משימה:  לוויין לפעילויות קרבה
 לוויין של:  כדור הארץ
 מסלול:  SSO
 נטייה:  98.8°
 אפואפסיד:  875 ק"מ
 פריאפסיד:  839 ק"מ
 זמן הקפה:  102.1 דקות
 משך המשימה הכולל:  11 באפריל 2005 – הווה (19 שנים) 
 מידע טכני
 משקל:  100 ק"ג
 קישורים חיצוניים
 מספר קטלוג לוויינים:  28636
 מאגר המידע הלאומי:  2005-011A
 
XSS-11 (ראשי תיבות באנגלית של eXperimental Satellite System-11) הוא מיקרו לוויין שפותח על ידי מעבדות המחקר של חיל האוויר האמריקני, לצורך הדגמת הטכנולוגיה והיישום של מבצעי פעילות קרבה בחלל - תמרון בקרבתו של לוויין אחר, צילומו ובחינתו. הלוויין נועד גם לבחון מערכות שונות המאפשרות ניווט אוטונומי של לוויינים, בקרבה של מטרים מלוויינים אחרים.
היישומים של פעילויות קרבה מגוונים, ופרט לתחום הצבאי, כוללים תדלוק לוויינים, שדרוג בחלל, ותיקונם של לוויינים מקולקלים.
ראו גם

XSS-10
אגם האצ'ירו

| --- | --- |

אגם האצ'ירו ממזרח לחצי האי אוגה
 מידע כללי
 מיקום:  יפן
 סוג:  אגם
 מידות
 שטח:  48.3 קמ"ר
 גובה:  4 מטר מתחת לפני הים
 מידע נוסף
 מדינות באגן הניקוז:  יפן 
 קואורדינטות:  39°54′50″N 140°01′15″E﻿ / ﻿39.91389°N 140.02083°E﻿ / 39.91389; 140.02083
  (למפת יפן מוגדלת) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט האצ'ירו(למפת יפן רגילה) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט האצ'ירו(למפת מחוז אקיטה רגילה) אקיטה יוקוטה דאיסן יוריהונג'ו אודטה אאומורי איווטה מיאגי יאמאגטה ים יפןהאצ'ירו(למפת מחוז אקיטה מוגדלת) אקיטה יוקוטה דאיסן יוריהונג'ו אודטה אאומורי איווטה מיאגי יאמאגטה ים יפןהאצ'ירו
 
אגם האצ'ירו (ביפנית: 八郎潟 או 八郎湖) הוא אגם באי הונשו שביפן. זוהי הנקודה הנמוכה ביותר ביפן, בגובה של 4 מ' מתחת לפני הים.
האגם שוכן במחוז אקיטה שבחבל טוהוקו. מקור שמו של האגם הוא באגדה, שלפיה אדם בשם האצ'ירו שנהפך לדרקון בחר באגם כביתו לאחר נדודים רבים. בשלב מאוחר יותר הוא נמשך לאישה שבבעלותה היה אגם טזאווה, אגם נוסף במחוז, ועבר לגור איתה. בשל כך האגם נעשה רדוד יותר.
בעבר היה האגם השני בגודלו ביפן, לאחר אגם ביווה, אולם בשנת 1957 החל ייבוש נרחב של האגם לצורך גידולים חקלאיים, ושבע שנים לאחר מכן הוקם על השטח שיובש הכפר אוגטה. שטח האגם שנותר הוא 48.3 קמ"ר. יש הרואים בייבוש האגם טעות, לאור עודף האורז שנצפה זמן קצר לאחר סיום הייבוש. אחרים מבכים את אובדן שטחי המים.
תעשיית הדיג של צדפות שיג'ימי (סוג של צדפות מנעול) באגם שגשגה בעבר, אולם לאחר שהמים הפכו פחות עכורים היא פחתה בהיקפה. כיום, דיג של דגים מסוג Micropterus מושך תיירים מחוץ למחוז.
אאוזביו

פסלו בדמותו של אאוזביו מחוץ לאצטדיון האור בליסבון
אֵאוּזֶבְּיוּ דָה סִילְבָה פֵרֶיְרָה (בפורטוגזית: Eusébio da Silva Ferreira‏; 25 בינואר 1942 – 5 בינואר 2014) היה כדורגלן פורטוגלי, הנחשב לאחד משחקני הכדורגל הטובים בכל הזמנים. היה ידוע בכינויים "הפנינה השחורה", "היהלום השחור" ו"הפנתר השחור".
קריירה

אאוזביו נולד בלורנסו מרקש (בימינו מפוטו), מוזמביק, שהייתה באותה העת מושבה פורטוגלית. עד גיל 12, כפי שזכר, לא ראה קורה, משקוף או רשת, אלא רק שערים משתי אבנים. היכולת שהפגין במגרשי החול והאדמה של עיר הולדתו הביאה אותו לקבוצת החובבים המקומית - ספורטינג לורנזו. באותן שנים נהגו הקבוצות הפורטוגליות הגדולות לאמץ קבוצת-בת במושבות אפריקה, מהן שאבו כישרונות גדולים. לורנזו הייתה קבוצת-בת של ספורטינג ליסבון.
כבר בגיל 18 הוליך אאוזביו את לורנזו לאליפות המקומית ולמשחק ראווה נגד המועדון הברזילאי סאו פאולו, שהגיע למוזמביק. כמה שבועות אחרי אותו משחק, פגש מנהלה הנודע של בנפיקה ליסבון, בלה גוטמן, את מאמן סאו פאולו. מאמנה של סאו פאולו סיפר לגוטמן על הכישרון שראה במוזמביק, וגוטמן לא היסס: הוא טס למוזמביק, בחן את אאוזביו התלהב והביא אותו לליסבון תמורת 15,000 דולר.
בהופעת הבכורה שלו, במשחק ידידות נגד סנטוס של פלה בטורניר שנערך בפריז, הוא עלה למגרש בדקה ה-60 כשקבוצתו בפיגור 0:5. הוא הבקיע שלושער. המשחק הסתיים בהפסד 3:6 ואאוזביו קנה את מקומו בהרכב לתמיד. עונה לאחר מכן, בשנת 1962, הוליך אאוזביו את בנפיקה לזכייה בגביע אירופה לאלופות עם ניצחון במשחק הגמר על ריאל מדריד 5:3, כשהוא מבקיע צמד.
בכל 13 השנים שבהן שיחק אאוזביו במדי בנפיקה, היו רק שנתיים שבהן לא זכה בתארים (1966, 1975). הוא הוליך את בנפיקה לזכייה בעשר אליפויות ובחמישה גביעים, היה מלך השערים בליגה הפורטוגלית מ-1964 ועד 1968 ושוב ב-1973, זכה בתואר כדור הזהב ב-1965 ובתואר "נעל הזהב" (מלך השערים של אירופה) בשנים 1968 (42 שערים) ו-1973 (40 שערים), והבקיע במסגרות האירופאיות 46 שערים, שני רק לאלפרדו די סטפנו.
בזירה הבינלאומית ערך את הופעת הבכורה שלו בנבחרת פורטוגל ב-1961 נגד לוקסמבורג. הוא היה מלך השערים במונדיאל 1966 כשכבש תשעה שערים, כולל ארבעה נגד צפון קוריאה. בסך הכול כבש בנבחרת 41 שערים ב־64 משחקים.
בגיל 32, באמצע שנות ה-70, נאלץ אאוזביו לפרוש ממשחק ברמות הגבוהות, בשל פציעה חמורה בברך. עד סוף אותו עשור, אאוזביו המשיך ושיחק בשני מועדונים פורטוגלים קטנים וכבש 773 שערים בסך הכול בליגה הפורטוגלית. כמו כן, הוא שיחק גם בארצות הברית כשנתיים, בשלוש קבוצות שונות.
על אף שפרש, אאוזביו נראה פעמים רבות בסביבת הנבחרת הפורטוגלית שבה השחקנים רואים בו כסוג של השראה.
בשנת 2000 נבחר במקום השלישי במשאל האינטרנט של "כדורגלן המאה של פיפ"א".
בשנת 2004, במסגרת חגיגות היובל לאופ"א, נבחר אאוזביו לכדורגלן הזהב של פורטוגל, וכן נבחר על ידי פלה לאחד מ-125 שחקני הכדורגל החיים הטובים בעולם.
אאוזביו מת ב-5 בינואר 2014, כתוצאה מדום לב.
תארים > קבוצתיים

אליפות פורטוגל (11): 1960/61, 1962/63, 1963/64, 1964/65, 1966/67, 1967/68, 1968/69, 1970/71, 1971/72, 1972/73, 1974/75
הגביע הפורטוגלי (5): 1961/62, 1963/64, 1968/69, 1969/70, 1971/72
גביע אירופה לאלופות: 1961/62
מקום שלישי בגביע העולם: 1966
תארים > אישיים

כדור הזהב: 1965
נבחרת השנה בעולם: 1965
נבחרת השנה של פיפ"א (2): 1963, 1967
נעל הזהב האירופית (2): 1967/68, 1972/73
מלך השערים בליגה הפורטוגלית (7) (שיא): 1963/64, 1964/65, 1965/66, 1966/67, 1967/68, 1969/70, 1972/73
מלך השערים בגביע אירופה לאלופות (3): 1964/65, 1965/66, 1967/68
נעל הזהב של המונדיאל: 1966 (9 שערים)
כדור הארד של המונדיאל: 1966
נבחרת הטורניר של המונדיאל: 1966
כדורגלן הפורטוגזי של השנה (2): 1970, 1973
פרס נשיא אופ"א: 2009
הערות שוליים

↑  אוריאל דסקל, היהלום השחור, באתר הארץ, 8 במרץ 2004
| זוכי נעל הזהב של גביע העולם |
| --- | --- | --- |
| מלך השערים | 1930: סטאבילה • 1934: ניידלי • 1938: לאונידאס • 1950: אדמיר • 1954: קוצ'יש • 1958: פונטיין • 1962: גארינצ'ה, ואוה, סאנצ'ס, ירקוביץ', איוואנוב ואלברט • 1966: אאוזביו • 1970: מילר • 1974: לאטו • 1978: קמפס |  |
| נעל הזהב | 1982: רוסי • 1986: ליניקר • 1990: סקילאצ'י • 1994: סלנקו וסטויצ'קוב • 1998: שוקר • 2002: רונאלדו • 2006: קלוזה • 2010: מילר • 2014: רודריגס • 2018: קיין • 2022: אמבפה |  |
| מלך השערים של גביע אירופה וליגת האלופות |
| --- | --- | --- |
| גביע אירופה לאלופות | 1956: מילוטינוביץ' • 1957: ויולט • 1958: די סטפנו • 1959: פונטיין • 1960: פושקש • 1961: אגואש • 1962: די סטפנו, לפקוויסט, פושקש, שטרהל וטחדה • 1963: אלטפיני • 1964: קובצ'ביץ', מאצולה ופושקש • 1965: אאוזביו וטורס • 1966: אלברט ואאוזביו 1967: ון הימסט ופייפנבורג • 1968: אאוזביו • 1969: לאו • 1970: ג'ונס • 1971: אנטוניאדיס • 1972: דונאי, מקארי וטקאץ' • 1973: מילר • 1974: מילר • 1975: מילר ומרקארוב • 1976: היינקס • 1977: קוצ'ינוטה ומילר • 1978: סימונסן • 1979: סולסר • 1980: לרבי 1981: מקדרמוט, רומניגה וסונס • 1982: הנס • 1983: רוסי • 1984: סוקול • 1985: נילסון ופלאטיני • 1986: נילסון • 1987: צבטקוביץ' • 1988: אגואש, פררי, חאג'י, מאג'ר, מקויסט, מיצ'ל ונובאק • 1989: ואן באסטן • 1990: פאפן ורומאריו • 1991: פקולט ופאפן • 1992: יוראן ופאפן |  |
| ליגת האלופות | 1993: רומאריו • 1994: קומאן ורופר • 1995: ואה • 1996: ליטמאנן • 1997: פאנטיץ' • 1998: דל פיירו • 1999: שבצ'נקו ויורק • 2000: ז'ארדל, ראול וריבאלדו • 2001: ראול • 2002: ואן ניסטלרוי • 2003: ואן ניסטלרוי • 2004: מוריינטס • 2005: ואן ניסטלרוי • 2006: שבצ'נקו • 2007: קאקה 2008: רונאלדו • 2009: מסי • 2010: מסי • 2011: מסי • 2012: מסי • 2013: רונאלדו • 2014: רונאלדו • 2015: רונאלדו, מסי וניימאר • 2016: רונאלדו • 2017: רונאלדו • 2018: רונאלדו • 2019: מסי • 2020: לבנדובסקי • 2021: האלנד • 2022: בנזמה • 2023: האלנד • 2024: קיין ואמבפה |  |
| --- | --- |
בקרת זהויות :  PLWABN: 9810634516105606  BIBSYS: 90682484  BNE: XX4608959  BnF: cb157245882 (data)  GND: 1062925904  ISNI: 0000 0001 1586 8230  LCCN: n94058773  NKC: xx0193861  NTA: 072696877  VIAF: 2985300   WorldCat (עם VIAF): 2985300
XSplash

אנימציית ההפעלה של אובונטו 9.10 בהפעלה במצב חי
XSplash הוא מיזם תוכנה בקהילת אובונטו, המשתמש במערכת החלונות X, כדי להחליף את              הטקסט המופיע בעת אתחול מערכות הפעלה מבוססות לינוקס, בתצוגה גרפית של  Splash screen.‏ XSplash החליף את Usplash, בגרסה 9.10, וקירבה את אובונטו ליעד של 10 שניות אתחול, בגרסה 10.04.
XSplash משפר את ביצועי האתחול על פני Usplash ומערכות אתחול נוספות, משום שהוא נותן קדימות לתהליכים הקשורים לשרת ה-X, וכן על ידי שימוש בשרת X בודד במהלך האתחול.
הערות שוליים

↑  המשתמש עם Linux framebuffer
↑  Karmic Koala
↑  Lucid Lynx
↑  יצירת Splash באתר Netsplit.com
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
XSS-10

| --- | --- |

הדמיה ממוחשבת של XSS-10
 מידע כללי
 מפעיל:  חיל האוויר של ארצות הברית
 יצרן:  בואינג
 תאריך שיגור:  29 בינואר 2003
 משגר:  דלתא 2
 אתר שיגור:  נמל החלל קייפ קנוורל כן שיגור 17 
 משימה
 סוג משימה:  לוויין לפעילויות קרבה
 לוויין של:  כדור הארץ
 מסלול:  LEO
 נטייה:  39.75°
 אפואפסיד:  805 ק"מ
 פריאפסיד:  518 ק"מ
 זמן הקפה:  98 דקות
 משך המשימה הכולל:  29 בינואר 2003 – הווה (21 שנים) 
 מידע טכני
 משקל:  28 ק"ג
 קישורים חיצוניים
 מספר קטלוג לוויינים:  27664
 מאגר המידע הלאומי:  2003-005B
 
XSS-10 (ראשי תיבות באנגלית של eXperimental Satellite System-10) הוא מיקרו לוויין שפותח על ידי מעבדות המחקר של חיל האוויר האמריקני, לצורך הדגמת הטכנולוגיה והיישום של מבצעי פעילות קרבה בחלל - תמרון בקרבתו של לוויין אחר, צילומו ובחינתו. הלוויין נועד גם לבחון מערכות שונות המאפשרות ניווט אוטונומי של לוויינים, בקרבה של מטרים מלוויינים אחרים.
היישומים של פעילויות קרבה מגוונים, ופרט לתחום הצבאי, כוללים תדלוק לוויינים, שדרוג בחלל, ותיקונם של לוויינים מקולקלים.
השלב העליון של המשגר דלתא 2 כפי שצולם על ידי הלוויין XSS-10